
_ ae] 
Sazetak 


Nasilje je u prirodi, pa samim tim i u ljudskom rodu, jedan od osnovnih nacina 
ostvarivanja ciljeva i pokazivanja nadmoci. Ono Sto ljude odvaja od Zivotinja je 
uredeni druStveni sistem u kome Zive i koji razvijaju, i cija je jedna od osnovnih 
funkcija da za&titi svakog Clana drustva od, generalno receno, zla koje je imanentno 
\judskoj prirodi. Stepen civilizacijskog razvoja se moze meriti i stepenom zasti¢enosti 
svakog pojedinca od nasilja onog ko je jaci, i u stepenu distribucije pravde za sve. 
Stoga, ukoliko posmatramo savremeno druStvo, kao i njegove prethodne iteracije, 
mozemo da zakljucimo da uprkos odredenim pomacima, ljudska civilizacija jos 
nije dostigla zadovoljavajuci nivo. Tehnoloski razvoj je doneo brojne promene, 
i uz sve Sto je dobro i Sto je izmenilo na¢cin na koji se odvija Zivot na Zemiji, taj 
razvoj je istovremeno delovao kao katalizator za problem koji postoji bezmalo 
koliko i ljudska civilizacija, a to je nasilje nad Zenama, koje je u digitalno doba 
dobilo novu formu koju zovemo digitalno nasilje. Cilj ovog rada je da istrazi 
odrednice, stanje, rasprostranjenost i forme digitalnog nasilja nad Zenama, sa 
osnovnom hipotezom da je rodna neravnopravnost, duboko ukorenjena u I|judske 
odnose kroz Citavu istoriju i prisutna u skoro svakom aspektu Ijudskog Zivota i 
aktivnosti, glavni uzroénik disproporcije u rodnoj distribuciji Zrtava digitalnog 
nasilja. 

Kljuéne reci: digitalno nasilje, rodna neravnopravnost, seksizam, sajber 
maltretiranje, izlozenost nasilju 

Digitalno nasilje prema Zenama: izloZenost i rizici 


Dijalekticka priroda Ijudskih odnosa odreduje da svaki tehnoloski i drugi 
napredak primenjen da poveca kolicinu svega dobrog u Ijudskoj zajednici, 
ontoloski nuzZno dovodi do proporcionalnog povecanja kolicine zla koja moze 
da egzistira u istoj zajednici. Ljudi, ne samo da nisu u stanju da se odupru toj 
ontoloskoj zakonitosti i konstanti Ijudskih odnosa, nego je rado prihvataju i 
eksploatisu. Zlo je, buduci definisano kao namerno nanosenje bola svesnom 
bicu (Rasel, 1982, p. 21), ultimativni deo |judske prirode i ljudi ga istrajno 
koriste da bi ostvarili svoje interese, ispunili sve svoje snove, ili, u narocito 
destruktivnom obliku, da bi postigli duhovno ili telesno zadovoljstvo koje 
bez pocinjenog zla ne mogu. Tako je i sa digitalnim nasiljem uopste, a narocito 
sa tom vrstom nasilja prema osobama Zenskog pola. Iako progres, po definiciji, 
predstavlja kretanje prema napred, napredovanje, odnosno postuprii, ali 
sigurni razvoj koji vremenom donosi boljitak, savrSenije, vrednije i bogatije 
drustvo, progres, konstantno belezen tokom najvecih perioda istorije uglavnom 
nije, a propos muske dominacije, nasilja i kolicine zla i bola kojima su izlozene, 
donosio olakSanje Zenama. 

U skladu sa prednjom tezom, kada je ljudsko drustvo zakoracilo u 
drugi talas digitalnog doba i domet tehnologija zasnovanih na internetu naglo 
porastao, virtuelni sadrzaji i Siroka difuzija druStvenih medija nisu samo 
pojacali postojece oblike muskog nasilja, vec su stvorili nove moguénosti, 
nove oblike i nova sredstva za nanoSenje Sstete i bola zenskim osobama 
(European Women’s Lobby, 2017a). Internet svakog minuta postaje sve 
vise diversifikovan u smislu sadrzaja, a samim tim i mogucnosti koje stavlja 
korisnicima na raspolaganje. To usloznjava problem, jer znatno proSsiruje 
fokus neophodan da se istrazivanjem obuhvate svi relevantni faktori (Bjelajac 
& Filipovic, 2020). Porast digitalnog nasilja nad Zenama i devojkama (engl. 
violence against women and girls, VAWG) i emanacija zla koje takvo nasilje 
emituje, ugrozili su autonomiju Zenskih tela i duSa u sajber prostoru, izazivajuci 
ne samo teske drustvene implikacije Zenskim, online i offline Zivotima, vec 

i njihovim zdravstvenim, finansijskim i svim drugim resursima. Online VAWG 
Cesto ostavlja dozivotne posledice na mentalno i fizi¢ko zdravije i blagostanje 
Zena i njihovih porodica. 

Uprkos istrazivanjima koja sadrze dokumentovane dokaze o brojnim 
iskustvima nasilja protiv Zenskih osoba u digitalnim prostorima, Cak i razvijenoj, 
pravno uredenoj, uctivoj i kulturnoj Evropi nisu dovoljno poznate specifi¢ne 
karakteristike, amoralnost, opasnost i obim problema. NauCcna zajednica je 
jos na rudimentarnom nivou civilizacijskog odgovora i za pocetak pokusava 
da ustanovi adekvatnu terminologiju koja bi odgovarala problemu. Dosada&snji 
progres u odredivanju terminologije nije doneo zadovoljavajuci rezultat. 
Kako se navodi u izvestaju specijalnog izvestioca za nasilje nad Zenama, 
koji je predstavijen Savetu za ljudska prava OUN (UNHRC) u junu 2018, 
»terminologija se tek razvija i nije jednoznaéna”. Specijalni izvestilac koristi 
definiciju ,,nasilje protiv Zena uz pomoc IKT", ali takode se koristi termin 
,online nasilje protiv Zena”, ,,sajbernasilje” i ,,tehnoloski olakSano nasilje". 
Koriste se i drugi termini (Mantilla, 2013) koji se odnose na rodno nasilje. 
Vredan paznje je onaj koje je skovala organizacija LEAF: ,,sajber mizoginija”. 
Ipak, u srzi problema digitalnog nasilja nad Zenama stoji jedan mnogo Siri 
problem, a to je rodna neravnopravnost utemeljena u istoriji, obrascima 
ponaSanja i arhai¢no odredenim drustvenim ulogama, koje su pre svega 
nepravedne, a onda ni ne prate duh vremena i ukupan razvoj humanog 
drustva. To je i osnovna hipoteza ovog rada - da iz rodne nejednakosti i 
neravnopravnosti u gotovo svakom aspektu |judskog Zivota proistice i rodna 
disproporcija u osobama koje trpe digitalno nasilje. 


Digitalno nasilje prema Zenama - determinante i stanje 


U jednom ranijem radu (Bjelajac & Filipovié, 2021) na temu digitalnog 
nasilja konstatovali smo da ono ,,ima svoj ontoloski koren i ishodiste u nasilju 
uopste, tako da se digitalno nasilje u svom bi¢cu ni malo ne razlikuje od opsteg 
nasilja kao osobine pripadnika ljudske vrste”. Prisustvo razlicitih vrsta nasilja 
oteZava pronalazenje njegovih opstih karakteristika. Svetska Zdravstvena 

Organizacija (World Health Organization [WHO], n.d.) je definisala nasilje 
kao ,namerno koriscenje fizicke sile ili moci, prete¢e ili stvarne, protiv 
samog sebe, druge osobe, ili protiv grupe ili zajednice, koje rezultira u ili 
ima visoku verovatnocu povreda, smrti, psiholoSkog povredivanja, loseg 
razvitka, ili siromastva”. Ova definicija ukljucuje samu nameru izvrsenja dela, 
bez obzira na ishod koji stvara. Medutim, generalno, bilo Sta Sto dovodi do 
Stete ili povrede moze biti opisano kao nasilje iako nije bilo planirano kao 
delo nasilja (od strane osobe ili protiv osobe). U sustini biéa nasilja nalaze 
se ¢vrsto ukorenjena dva fenomena - namera da se uCini nasilje i zlo koje 
uvek za Zrtvu predstavija bol. 

Koliko god opSta definicija nasilja bila jasna i razumljiva, definicija 
digitalnog nasilja jos uvek boluje od dedjih bolesti. Vecina definicija, Cak i kod 
eminentnih autoriteta ne upucuje na ozbiljnost i opasnost koja preti Zrtvama 
koje mogu biti objekti u Sirokom dijapazonu, od pojedinaca do drzave i njihovih 
konglomerata. Vecina autora digitalno nasilje kontinuirano karakteriSe kao 
ometajuce radnje na Internetu, poput maltretiranja putem Interneta (engl. 
cyberbullying or cyberharassment) ili sajber ratovanja (engl. cyberwarfare) 
(videti Bjelajac & Filipovic, 2021). 

BBC tvrdi da je, lakocom i anonimnoscu planetarnog pristupa internetu, 
ako je verovati jednom upozorenju OUN, digitalna tehnologija, vec postala 
i moéno sredstvo za ,,povredivanje Zena i devojcica” (Perasso, 2015). Digitalna 
tehnologija je, transformisuci sve Cega se dotakne u svet jedinica i nula, 
stvorila i visoko na pijedestal zla podigla digitalno nasilje kao digitalnu 
manifestaciju ontoloske ultimativnosti nasilja u bicu Coveka. Milioni zena 
Sirom sveta svedoCce da su bile ili su i dalje Zrtve digitalnog nasilja samo zato 
Sto su Zene, Sto komunikacione tehnologije i druStvene mreze etablira kao 
sumorno mesto za nove, flagrantne moguénosti za takvo nasilje (Perasso, 
2015). OUN smatra da je vreme da ceo svet to primeti. 

Komisija UN za Sirokopojasni internet za digitalni razvoj (UN Broadband 
Commission for Digital Development [UN BCDD], 2015) tvrdi da su milioni 
Zena i devojaka sirom sveta danas izlozene namernom nasilju samo zbog svog 

pola. Nasilje nad Zenama i devojcicama (VAWG) nema limite, lako prelazi sve 
granice, ne obazire se na rase niti kulture, podjednako pogada sve imovinske 
grupe i duboko Steti Zrtvama, ljudima oko njih, druStvu u celini (World Health 
Organization [WHO], 2021). Sve veca rasprostranjenost i domet interneta, 
brzo Sirenje mobilne informaciono-komunikacione tehnologije (IKT) i Siroka 
difuzija drustvenih medija stvorili su nove moguCénosti razlicite modalitete 
za zlonamerno adresiranje VAWG (UN BCDD, 2015). Kiber VAWG se pojavljuje 
kao globalni problem sa ozbiljnim implikacijama za drustva i privrede Sirom 
sveta. Statistiki podaci pokazuju i opisuju rizik za mir i prosperitet za sve zemlje 
ukljucene u Povelju Ujedinjenih nacija, posebno za ciljeve inkluzivnog, odrzivog 
razvoja koji stavljaju rodnu ravnopravnost i osnazivanje uloge Zena na visoko 
mesto ciljeva koje ljudska zajednica u buducnosti treba da postigne. 

Iako na prvi pogled izgleda benigno, digitalno nasilje prema zenama 
ozbiljno utice na Zivote Zenskih osoba. UgroZeni su njihova bezbednost, fizicko i 
psihicko zdravlje, materijalno blagostanje, porodiéne veze, samopostovanje i 
ugled (Mijatovi¢, 2022). S jedne strane, ono nosi peéat svih problema koji 
oduvek prisutnih u drustvu: rodna nejednakost, strukturalno nasilje, diskriminacija 
Zena, neadekvatna podela rada na muske i Zenske poslove. Ljudska zajednica se 
poslednjih decenija veoma angaZzovala na podizanju opsteg nivoa ljudskih 
prava. Medunarodna zajednica ulaze ogromni novac i rad desetina hiljada 
ljudi da bi maksima ,,Covek se rada slobodan” postala stvarna i odrziva za 
Sto veci broj osoba na planeti. Nasuprot tim nastojanjima, digitalno nasilje 
ne retko ohrabruje pokuSaje da se uspori, pa Cak i da preokrene napredak 
postignut u zaéstiti prava Zena i promovisanju rodne ravnopravnosti. Digitalno 
nasilje koje zanemaruje pravo na jednakost osoba Zenskog pola krSi niz 
Ijudskih prava zasti¢enih medunarodnim i evropskim standardima ljudskih 
prava. Ono negativno uti¢e na kompletni demokratski diskurs koji je danas 
nesumnjivo daleko dominantni koncept uredenja drzava i drustava. Drustvu 
buduénosti su danas, pored dominantnih mu&kih, neophodni neiskoris¢éeni 
i potisnuti intelektualni i svi drugi resursi svih Zena sveta da bi se na Zemiji 
odrzao Zivot kakav poznajemo i Covek kojega poznajemo. 

Na globalnom nivou postoji i jedan drugi, uglavnom malo vidijivi 
aspekt problema. Nasilje u digitalnom svetu je posebno razorno za Zene i 
devojke na Sta, pored toga Sto su Zenskog pola, uticaj imaju drugaciji rasni, 
etnicki ili religiozni status, Cineci ih izlozenijim za ukrStene oblike nasilja i 
diskriminacije. Digitalno nasilje teze pogada Zene koje nemaju belu boju koZze. 
Zene crne puti (Amnesty International, n.d.) imaju 84% vecu verovatno¢u 
da dobiju uvredijive IKT poruke, a zene u muslimanskom svetu, Cak i kad 
Zive u razvijenim gradovima zapada Cesto rizikuju da budu ozbiljno povredene 
ili ubijene ukoliko pokuSaju da ostvare prava koja imaju Zene na zapadu. U 
pojedinim zemljama nasilju su izlozene i predstavnice religioznih i etnickih 
manjina. U Severnoj Makedoniji (MaruSi¢, 2021) je pokrenuta Fejsbuk stranica 
protiv Romkinja sa li¢nim fotografijama, eksplicitnim video snimcima i 
pogrdnim komentarima. Amnesty International (2018) je takode otkrio da 
zene Sa invaliditetom, lezbejke, biseksualne, transrodne i interseksualne 
(PBT) Zene, CeS¢e doZivijavaju uznemiravanje na digitalnim platformamaa. 
LGBT aktivistkinje koji se isti€u izjavama u javnosti su meta zbog svoje 
seksualne orijentacije i rodnog izrazavanja. To se dogodilo jednoj Spanskoj 
LGBT novinarki. U Jermeniji je nekoliko politiCara izaSlo na internet sa 
govorom mrZznje protiv Lilit Martirosjan (Lilit Martirosyan), predsednice 
neviadine organizacije Desna strana zbog toga Sto je transrodna Zena. To 
se dogodilo nakon Sto je apelovala na jermenski parlament i pozvala na 
postovanje prava transrodnih osoba. 

IstraZujuci materiju digitalnog nasilja prema Zenskim osobama, Zenska 
divizija svetske organizacije (UNWomen, 2015) je utvrdila da je 95% svih 
nasilniékih ponasanja i Sirenja laznih informacija na internetu usmereno 
protiv Zena. ,Zloupotreba na mrezi je izopacila prvobitnu pozitivnu ideju 
univerzalnih virtuelnih sloboda i umnogim slucajevima pretvorila internet 
u jezivo mesto koje dozvoljava anonimnu brutalnost i Stetne akcije protiv 
Zena i devojcica”, rekla je portparol UN Famzile Mlambo-Nguka (Phumaile 
Mlambo-Ngcuka) (UNWomen, 2020). Sirenjem IKT, naroéito mobilnih komunikacija 
i interneta na malo razvijene i nerazvijene delove sveta, virtuelno rodno 

zasnovano nasilje je postalo globalni problem koji je tesko shvatiti i definisati 
jer je on znacajno izraZeniji u siromasnim zemljama. Njima su internet i IKT 
preko potrebni radi afirmacije i implementacije opsteg progresa koji donosi 
dobro, tako da se vise nego inace javlja potreba za tolerisanjem ,,uzgrednih” 
problema koje ta tehnologija donosi ljudima. Postoji i dualizam koji Cini da 
se digitalna tehnologija sa jedne strane, zaista koristi za vrSenje nasilja nad 
zenama, ali s druge, Cini da se Zene osecaju nezavisnije i sigurnije. 

Obzirom da je svaka treca Zena na svetu Zrtva nasilja u porodici, 
uliCcnog uznemiravanja, trgovine ljudima, silovanja ili ubistva, Svetska zdravstvena 
organizacija gleda na nasilje nad Zenama kao na ,,globalnu zdravstvenu pretnju” 
koja je sveprisutna i kojoj su druStvene mreze i drustveni mediji pomogli da 
preraste u razmere pandemije. ,,Internet je dostupan svima, kao i prilika da 
se izvrSi Cin agresije. A oni koji to pokazu vise nisu ograniceni ni geografskim ni 
fizickim barijerama", rekla je baronica PatriSa Skotland (Patricia Scotland), bivsi 
drzavni tuzilac Ujedinjenog Kraljevstva i osnivac Ujedinjenog saveza protiv 
nasilja u porodici (Perasso, 2015). Asocijacija za progresivnu komunikaciju 
(APC) je identifikovala Cetiri tatke koje karakteriSu virtuelno nasilje nad 
Zenama: anonimnost; dostupnost; akcija na daljinu; automatizam (2015). 
Ovde je vazno ukazati na dva fenomena karakteristi¢na za digitalne medije, a 
to su interkonektivnost (medupovezanost) i interaktivnost. Internet je, kao 
globalna kompjuterska mreza omoguCcio da bezmalo svakim digitalnim uredajem, 
bilo da se radi o mobilnom telefonu, tabletu, igrackoj konzoli ili ra¢unaru, 
korisnik biva neprestano povezan na internet, dakle, sa globalnom mrezom, ali, 
makar u teoriji, i sa svakim drugim korisnikom interneta (Bjelajac & Filipovic, 
2021). To otvara beskrajno veliko polje za interakcije izmedu korisnika, koje 
se mogu odvijati na najrazlicitije nacine, od kojih se zabrinjavajuce veliki deo 
koristi za vrSenje digitalnog nasilja buduci da su pocinioci dodatno zasticeni 
anonimnoscu koja je jos jedna od definiSucih kategorija digitalnih onlajn 
prostora. 

Izlozenost Zena digitalnom nasilju 


Odnos muSskaraca i, generalno |judskog drustva prema Zenama, bio je 
tokom celog perioda pisane istorije, sa danaSnje tacke gledista, odnos potpunog 
nipodastavanja. Zena je u najvecem periodu istorije bila ,,rodilica” i majka. 
Za idealnu Zenu u antickoj Grékoj smatrala se ona koja se ne Cuje i koja sto 
manje vidi. Zivot obiéne Zene uglavnom je bio vezan za ku¢u, a sastojao se 
od vaspitanja Zenske dece i vodenja kucnih poslova. Na Zene u antickoj Grckoj 
se pre svega gledalo kao na,,bi¢a koja produzavaju vrstu”. Ni u jednom od 
grckih polisa zene nisu imale politi¢ka prava, nisu imale pravno lice, niti su 
smatrane gradanima. U klasi€noj Atini Zenama je bilo zabranjeno da postanu 
pesnikinje, naucnici, politiéari ili umetnici (O’Pry, 2012). 

Zene su, zahvaljujuci primalnim nagonima na obe strane, oduvek bile 
prirodna meta nagonske animalne seksualne agresije muskaraca. Dok su 
Ijudi Ziveli u Coporima ili malim plemenima, svi problemi su se spontano 
regulisali, uglavnom intervencijom alfa muskarca. Kad su ljudi poceli da 
Zive u velikim plemenima i porodicama, i kad su mu&karci shvatili svoju ulogu 
u zacecu deteta, nastao je problem zastite ,,moje Zene” i ,,moje kcerke”. 
Problem je kroz istoriju resavan tako Sto su muSkarci Cuvali Zene, Cesto isa 
oruzjem, negde Cak i institucionalno. Poslednji period u pisanoj istoriji 
Zensko mu&kih odnosa u kojem je zabelezeno da su Zene bile dominantne, 
ili bar ravnopravne sa muSkarcima je istorijski period Trojanskog rata. 
Homer u Ilijadi opisuje Trojanski rat gde boginja Atina pomaze Ahajcima, a 
bog Ares, inace grcki bog rata, pomaze Trojancima. Obzirom da je taj period jos 
uvek doba kasnog, oslabljenog matrijarhata, Palada je jaca od boga rata Aresa, 
Ahajci su odneli pobedu a Menelaj povratio La belle Héléne i, oprostivsi joj 
neverstvo, vratio se sa njom u Spartu. Pola milenijuma kasnije, u Rimu, Atinin 
pandan, Minerva, iako na ramenu, kao i Atina nosi mudru sovu, nije ni senka 
moci koju je imala boginja Atina, Zevsova omiljena kcerka. U Rimu je bog 
Mars bio mocni gospodar rata. Isto je i sa ostalim zenskim bozanstvima 
Sireg perioda Trojanskog rata. Sumerka IStar i Asirka Astarta su vrhovna 
boZanstva, iako postoji mnogo muskih bogova. Cak i na suprotnoj strani sveta, 

u Meksiku, toltecko-actecka svemogu¢a boginja po imenu Tlahuickalpanteuktli 
(Tlahuizcalpantecuhtli) je nemerlivo jaéa od prgavog i zlog ratnog bozanstva 
zvanog Huicilopoktli (Huichilopoztli) (Velikovski, 1982, p. 227). I, to je sve. 
Kraj matrijarhata i nastupajuci patrijarhat doneli su potpunu dominaciju 
muSkaraca koja joS uvek traje. Uloga Zene se i onda i danas svodila na samo 
jedno. Jo$ od razdoblja kasnog paleolita, za Zenu je bilo prirodno da najveci 
deo svog kratkog Zivota provede trudna ili dojeci. Medutim, nije se radalo 
mnogo dece, a u Zivotu se odrzavalo manje od polovine. Tako je bilo, u 
istorijskom smislu, do skoro (Tanahil, 1982, p. 35). Cak i danas, poloZaj ogromnog 
broja Zena na planeti je toliko los da se moze porediti sa ropskim polozajem 
Zena u starom i srednjem veku. 

Cini se da danas, u prisustvu Cetvrte industrijske revolucije polozaj Zena 
u Ijudskom druStvu nije nista bolji nego pre hiljadu ili tri hiljade godina. 
Mozda je bolji u Njujorku, Parizu, Rimu, Tokiju i drugim centrima civilizacije, ali 
u najvecem delu sveta nije. Cak i u siromasnim i maloljudnim okruzima americkih 
drzava srednjeg zapada, Zene pokuSavaju da se izbore sa siromastvom i 
dominacijom svojih patrijarhalnih muskaraca, bez obzira da li su bele ili 
,obojene” (Hardy et. al., 2018). Pri tome je drugi talas digitalizacije doneo 
nove rizike i novu izlozenost Zenama. 

Agenda Ujedinjenih nacija 2030 za odrZivi razvoj (Agenda, 2030), u 
cilju broj pet odrzivog razvoja poziva sve zemlje da rodnu ravnopravnost 
ucine temeljom mirnog sveta (United Nations SDG, 2015). Brojevi kojima 
raspolazu Ujedinjene nacije, ali i druge organizacije koje se bave |judskim 
pravima, narocito narusenim pravima Zena u svetlu nasilja uopste i digitalnog 
nasilja, predstavijaju, na izvesan nacin sramotu za dostignuti nivo civilizacije. 
Ljudsko druStvo se od svog nastanka u tamnim dubinama proSlosti bori 
protiv zla u ljudima. Ta borba nije laka, ali se moze reci da je uspesna jer 
na Zemlji danas Zive milijarde |judi u nekom relativnom redu i bezbednosti. 
Ima ratova, ima kriminala, ima ljudskog Zla, ali to je sve ontoloska priroda 
Coveka. Ipak, postoje segmenti ljudskin odnosa gde borba nije dovoljno 
efikasna. 


Page 119 of 332 


DIGITALNO NASILJE PREMA ZENAMA Kultura polisa 
Aleksandar M. Filipovic 19(2), 110-130. 


« Sirom sveta, skoro svaka treca Zena (oko 30%) je u nekom trenutku 
svog zivota doZivela fizicko ili seksualno nasilje koje su pocinili njihovi 
intimni partneri, a 7% je dozivelo seksualni napad od strane druge osobe 
(WHO et al., 2015). 

* 38% svih ubistava Zena poCcine (bivsi) intimni partneri (2015). 

* Vise od 126 miliona devojcica je ,,nestalo” Sirom sveta zbog prenatalnog 
odabira pola (United Nations Population Fund, 2018). 

* 99% zrtava prinudnog rada u Seks industriji su Zene i devojke 
(International Labour Office, 2017). 

* 84% prisilnih brakova i 96% ranih brakova ukljucuju Zene i devojcice 
(2017). 

Establismenti u Sirokom spektru drzava, medu kojima su neke koje 
tvrde da su perjanice slobode i demokratije, tiho i elegantno ignorisu temu 
nasilja nad zenama i, poput osoba izlozenih infantilnoj regresiji, nemusto 
se smese, Sire ruke i govore da se ,,to ne bi dogodilo da je zena zakopCala 
bluzu“. Prema stavu svetske organizacije, nasilje nad Zenama ne sme da bude 
sporedna tema, vredna samo da bude objavijena kao ,,kratka vest”. To nisu 
izolovani ,incidenti“, privatni porodiéni problemi ili sveti ,,lokalni obiéaji”, 
veé veoma ozbiljni drustveni problemi. Napadi kiselinom, zlodini iz Casti, incest, 
rodno-specificéno cedomorstvo i feticid, rani i/ili prisilni brakovi, silovanje, 
nasilje u porodici i online uznemiravanje su nasilje najgore vrste. Ti delikti 
su zasnovani na patrijarhalnom sistemu koji uspostavija odnose moci i 
dominacije izmedu muSkaraca i Zena (Markovic & Zirojevic, 2021, p. 315). 
,Prepoznajuci da je nasilje nad Zenama manifestacija istorijski nejednakih 
odnosa moci izmedu muskaraca i Zena, koji su doveli do dominacije i 
diskriminacije Zena od strane muSkaraca i do sprecavanja punog napretka 
Zena”, Deklaracija o Eliminaciji nasilja nad Zenama Generalne skupstine 
UN usvojena 1993. definise rodno zasnovano nasilje kao ,,svaki cin rodno 
zasnovanog nasilja koji dovodi do, ili bi mogao da dovede do fizicke, seksualne 
ili psihi¢ke povrede ili patnje za Zene, ukljucujuci pretnje takvim radnjama, 
prinudu ili proizvoljno liSavanje slobode, bilo da se desava u javnom ili 

privatnom Zivotu” (United Nations General Assembly [UN GA], 1993). Ova 
definicija je ponovljena u raznim kasnijim medunarodnim instrumentima 
(videti UN GA, n.d.) koji osuduju ova dela i opisuju ih kao ozbiljna krSenja 
ljudskih prava. Prema veé citiranoj Deklaraciji, ,nasilje nad Zenama predstavija 
krSenje prava i osnovnih sloboda Zena i naruSava ili ponistava njihovo uzivanje 
tih prava i sloboda...” 

Nije tesko zakljuciti da se, a propos, razlike izmedu digitalnog nasilja 
prema zenama i klasi¢nog nasilja, gotovo nista nije promenilo, i da sve 
industrijske i digitalne revolucije nisu donele Zenama nikakvo olakSanje. 
Naprotiv. U materiji koju opisujemo, postoji izvesni paradoks. Iako je ova 
tema maksimalno eksploatisana i veoma nauCcno istrazena, postoji nesto 
Sto se ne slaze sa zdravim razumom i svrhom nauCcnog istrazivanja. Ima mnogo 
istrazivanja, ali, istrazivanja kao da nisu radena dobrom metodologijom. 
Istrazivanja 0 online nasilju prema Zenama i devojkama (VAWG) su metodoloski 
tek u povoju i o rezultatima tih istrazivanja ima vrlo malo dostupnih podataka, a 
jos manje podataka koji mogu da se koriste na terenu u borbi protiv digitalnog 
nasilja. Kada su dostupni, podaci se retko razvrstavaju po polu. Ono Sto je, 
medutim, dokazano je da je nasilje na internetu jednako Stetno za Zene kao i 
fizi¢ko nasilje (UN BCDD, 2015), a takode ima ,,nepovoljni uticaj na ostvarivanje i 
zalaganje za slobodu govora i drugih ljudskih prava” (2015). Brojevi pokazuju 
rasprostranjenost fenomena: 

e U Evropi je 9 miliona devojcica dozivelo neku vrstu sajber nasilja do 
svoje 15. godine (2015); 

e Sirom kontinenata, 27 puta je veca verovatnoéa da ¢e Zene biti 
uznemiravane na mrezi (2015); 

e Prema nedavnom izvestaju OUN, 73% Zena je prijavilo da je dozivelo 
zlostavijanje na internetu, a 18% - oko 9 miliona Zena — iskusilo je ozbiljno 
internet nasilje (UNWomen, 2015); 

e Uprkos brzom rastucem broju Zena koje dozivijavaju nasilje na mrezi, 
samo 26% organa za sprovodenje zakona u 86 anketiranih zemalja preduzima 
odgovarajuce mere (UNWomen, 2015); 

e 93% Zrtava seksualnog zlostavijanja zasnovanog na imidzu (pornografija 
iz osvete) reklo je da su pretrpele znacajan emocionalni stres zbog toga Sto 
su bile Zrtve (Cyber Civil Rights Initiative, 2012); 

e 70% Zena Zrtava sajber uhodenja je takode doZivelo bar jedan oblik 
fizickog i/ili seksualnog nasilja od strane intimnog partnera (European Institute 
for Gender Equality, 2017). 

e 1 od 5 tinejdzera u Evropi dozivijava maltretiranje putem interneta i 
medu njima su devojcice u vecem riziku (23,9% naspram 18,5%) (Tsitsika et 
al., 2015); 

e U 2014. godini, 87% svih prijavljenih slika seksualnog zlostavljanja 
dece prikazivalo je devojcice (ECPAT International, 2018); 

e 1 od 4 mlade Zene je bar jednom uhodena ili seksualno uznemiravana 
(Duggan, 2014); 

Uloga medija niti moze niti sme da bude zanemarena u bilo kom 
segmentu drustvenog Zivota. Kako je osnovna drustveno korisna uloga medija 
da informise svoj auditorijum istinito, nepristrasno i bez ikakve dodatne 
agende osim istine, u idealnom svetu, mediji ispunjavaju svoju osnovnu 
funkciju i kroz ostvarivanje informativne funkcije, jer ako se ona kvalitetno 
obavi, onda po pravilu i edukativna funkcija biva ispunjena. Jednostavno, 
ukoliko gradani putem medija steknu dovoljnu kolicinu jasnih informacija 
da mogu da po svakom pitanju naprave informisani izbor, onda se moze 
smatrati da su mediji obavili svoju primarnu funkciju (Bjelajac et. al., 2021). 
Medutim, situacija u praksi i u slucaju obezbedivanja rodne ravnopravnosti 
daleko je od idealne. Brojevi u nastavku ilustruju kako sektor kojim dominiraju 
muskarci, kao Sto je sektor medija i oglaSavanja, proizvodi Stetne stereotipe 
koji duboko uticu na to kako druStvo vidi zene i kako Zene vide sebe: 

e 9 od 10 mladih Zena u Svedskoj navodi da su ih reklame naterale 
da se osecaju lose zbog svog izgleda ili tezine i da su pozelele da promene 
nesto u sebi (Swedish Women’s Lobby, 2016); 

e U EU Zene Cine samo 24% osoba 0 kojima Cujemo ili Citamo u vestima 
(European Women’s Lobby 2017b); 

e Samo 16% fotografija u evropskim novinama prikazuje Zene starije od 
45 godina (2017b). 

Ovi podaci nemaju direktne veze sa nasiljem nad zenama u uzem 
smislu, ali u Sirem smislu oni ilustruju njihov neravnopravni odnos i rodnu 
diskriminaciju. Tome mozemo da pridruzimo seksizam i diskriminaciju po 
osnovu godina i fizickog izgleda, a Sto sve zajedno ima direktni uticaj na 
smanjenje nivoa zadovoljstva sobom kod velikog broja Zena. O tome se javno 
ne govori, ali ne bi trebalo da bude sporno da je to flagrantna posledica 
projektovanih i idealizovanih slika koje se namerno kreiraju u skladu sa 
mu&kim idealima. Nije bez znacaja ni komercijalni aspekt takvog musko 
lukrativnog koncepta koji sluzi za priviacenje muskog dela auditorijuma, 
narocito u delovima sveta u kojima je sav porodi€éni novac u dzepovima ili 
racunima muSkaraca. 


Zakljucak 


Duboko ukorenjen kroz istoriju i visevekovnu prisilnu pokornost Zena 
muskim potrebama i zahtevima, problem nasilja nad Zenama nije lako reSiv, 
narocito kada govorimo o resavanju tog problema na globalnom nivou, €emu 
su, Sto smo iz ovog rada mogli da vidimo, posvecene i angazovane brojne 
medunarodne organizacije, od Ujedinjenih nacija i njenih agencija, preko World 
Wide Web Fondacije, pa sve do manjih organizacija koje objavijuju redovne 
izvestaje o stanju onlajn i digitalnog nasilja nad Zenama. Na regionalnim i 
lokalnim nivoima takode se ozbiljno radi na istrazivanju ovog izuzetno 
negativnog fenomena i u skladu sa dobijenim rezultatima generisu se preporuke 
o tome kako umanjiti problem i krenuti u njegovu eliminaciju. Medutim, do 
rezultata se dolazi sporo, a tehnoloski napredak se u pojedinim situacijama 
koristi Cak i da bi se umanjil prava Zena i njihova sposobnost za kvalitetan 
Zivot, kao Sto je primer aplikacije koja se koristi u Saudijskoj Arabiji. U naSoj 
zemilji, koja ima veliku stopu fizi¢kog nasilja nad Zenama, takode postoje 
brojne organizacije koje vredno rade na osvetljavanju i otklanjanju pojava 
koje su posledica rodne neravnopravnosti, diskriminacije, pa sve do nasilja, 

bilo da se radi 0 fizi¢kom, bilo da se radi 0 digitalnom, jer bez razlike na prostor 
na kome se nasilje vrsi, posledice tog nasilja se ose¢caju u fizickom svetu. 

Ono Sto je generalni zakljucak jeste da je koren svih problema vezan 
za rodnu neravnopravnost. Bilo da je ona iskazana kroz tradiciju, ekonomsku 
neravnopravnost, neravnopravnost druSstvenih ocekivanja, medijskih standarda 
i modela, neravnopravne zastupljenosti na javnim funkcijama ili u medijima, 
upravo te neravnopravnosti dovode do podloznosti Zena za razlicite oblike 
nasilja nad njima, bilo da se ono smatra opravdanim u odredenim kulturama, 
bilo da se Zene smatraju necim nizim od muskarca, pa se zbog toga smatraju 
opravdanim ciljem Ciji se los tretman ne smatra pogresnim ili kriminalnim, 
ve¢ uobicajenim i, u odredenim drustvima i kod odredenih muSkaraca, normalnim. 
Ukoliko na to dodamo i agresivnost kao sredstvo ostvarivanja ciljeva i boljitka 
kroz Zivot, kao deo kolektivnog nesvesnog kod muSkaraca, bez obzira na 
to Sto je takvom nacinu razmisljanja i ponaSanja mesto u dalekoj proslosti, 
ono je prisutno i danas, i Sto je najvise zabrinjavajuce, prisutno je i u najmladim 
generacijama koje su odrastale u neuporedivo liberalnijim i progresivnijim 
drustvima nego nasi preci. Ono Sto ohrabruje je da je svakog dana nivo 
kolektivne svesti o problemu digitalnog nasilja nad Zenama sve veci, i Sto 
bez obzira na sporost i nedovoljno Sirok opseg stvaranja promena, put ka 
njima postoji. Medutim, ono Sto i na pocetku i na kraju mora biti jasno jeste 
da potpune promene u odnosu prema Zenama nece biti sve dok se rodna 
neravnopravnost ne eliminise iz drustvenog Zivota. 

Sumarry 


In nature, and therefore in the human race, violence is one of the basic ways 
to achieve goals and show superiority. What separates people from animals is 
the organized social system in which they live and which they develop, one of 
whose basic functions is to protect every member of society from the evil that 
is immanent in human nature. The degree of civilization development can be 
measured both by the degree of protection of everyone from the violence of 
the stronger and by the degree of distribution of justice for all. Therefore, if 
we look at modern society, as well as its previous iterations, we can conclude 
that despite some progress, human civilization has not yet reached a satisfactory 
level. Technological development has brought many changes, and with all that 
is good and that has changed the way of life is lived, that development has at 
the same time acted as a catalyst for a problem that exists almost as long as 
human civilization, and that is violence against women, which in the digital 
age has taken on a new form we call digital violence. The aim of this paper is 
to investigate the determinants, status, prevalence, and forms of digital violence 
against women, with the basic hypothesis, that gender inequality, which is 
deeply rooted in human relations throughout history and present in almost 
every aspect of human life and activity, is a major cause of disparity in gender 
distribution of victims of digital violence. 

